CELEX: 32015D2278
Language: el
Date: 2015-12-04 00:00:00
Title: Εκτελεστική απόφαση (ΕΕ) 2015/2278 της Επιτροπής, της 4ης Δεκεμβρίου 2015, για την τροποποίηση των παραρτημάτων I και ΙΙ της απόφασης 2004/558/ΕΚ όσον αφορά την αναγνώριση των γερμανικών ομόσπονδων κρατών Βρέμης, Έσσης και Κάτω Σαξονίας της Γερμανίας ως απαλλαγμένων από τη λοιμώδη ρινοτραχειίτιδα των βοοειδών [κοινοποιηθείσα υπό τον αριθμό C(2015) 8462] (Κείμενο που παρουσιάζει ενδιαφέρον για τον ΕΟΧ)

8.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 322/55
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/2278 ΤΗΣ ΕΠΙΤΡΟΠΉΣ
   της 4ης Δεκεμβρίου 2015
   για την τροποποίηση των παραρτημάτων I και ΙΙ της απόφασης 2004/558/ΕΚ όσον αφορά την αναγνώριση των γερμανικών ομόσπονδων κρατών Βρέμης, Έσσης και Κάτω Σαξονίας της Γερμανίας ως απαλλαγμένων από τη λοιμώδη ρινοτραχειίτιδα των βοοειδών
   
      
         [κοινοποιηθείσα υπό τον αριθμό C(2015) 8462]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), και ιδίως το άρθρο 9 παράγραφος 2 και το άρθρο 10 παράγραφος 2,
   Εκτιμώντας τα ακόλουθα:
   
               (1)
            
            
               Η οδηγία 64/432/ΕΟΚ ορίζει τους κανόνες για το εμπόριο στο εσωτερικό της Ένωσης όσον αφορά τα βοοειδή, καθώς και την απαίτηση τα βοοειδή που εμπίπτουν στην εν λόγω πράξη να συνοδεύονται κατά τη μεταφορά τους από υγειονομικό πιστοποιητικό σύμφωνα με το πρότυπο 1 όπως καθορίζεται στο παράρτημα ΣΤ της οδηγίας («πρότυπο 1»). Το άρθρο 9 της εν λόγω οδηγίας προβλέπει ότι τα κράτη μέλη που εφαρμόζουν υποχρεωτικό εθνικό πρόγραμμα ελέγχου για τη λοιμώδη ρινοτραχειίτιδα των βοοειδών μπορούν να υποβάλλουν το πρόγραμμά τους στην Επιτροπή για έγκριση. Το άρθρο 9 της οδηγίας 64/432/ΕΟΚ προβλέπει επίσης τον καθορισμό πρόσθετων εγγυήσεων οι οποίες είναι δυνατόν να απαιτούνται για το ενδοενωσιακό εμπόριο.
            
         
               (2)
            
            
               Επιπλέον, το άρθρο 10 της οδηγίας 64/432/ΕΟΚ προβλέπει ότι αν κάποιο κράτος μέλος θεωρεί ότι η επικράτειά του ή μέρος αυτής είναι απαλλαγμένο από τη λοιμώδη ρινοτραχειίτιδα των βοοειδών κοινοποιεί στην Επιτροπή τα κατάλληλα δικαιολογητικά. Το άρθρο αυτό προβλέπει επίσης τον καθορισμό πρόσθετων εγγυήσεων οι οποίες είναι δυνατόν να απαιτούνται για το ενδοενωσιακό εμπόριο.
            
         
               (3)
            
            
               Η απόφαση 2004/558/ΕΚ της Επιτροπής (2) εγκρίνει τα προγράμματα ελέγχου και εκρίζωσης της μόλυνσης από τον ερπητοϊό των βοοειδών τύπου 1 (BHV1) τα οποία υποβλήθηκαν από τα κράτη μέλη που αναφέρονται στο παράρτημα I της εν λόγω οδηγίας, όσον αφορά τις περιφέρειες που περιλαμβάνονται στο εν λόγω παράρτημα και για τις οποίες ισχύουν πρόσθετες εγγυήσεις σύμφωνα με το άρθρο 9 της οδηγίας 64/432/ΕΟΚ. Επιπλέον, στο παράρτημα II της απόφασης 2004/558/ΕΚ αναφέρονται οι περιφέρειες των κρατών μελών που θεωρούνται απαλλαγμένες από τον ιό BHV1 και για τις οποίες ισχύουν πρόσθετες εγγυήσεις σύμφωνα με το άρθρο 10 της οδηγίας 64/432/ΕΟΚ. Επίσης, στα άρθρα 2 και 3 της απόφασης 2004/558/ΕΚ προσδιορίζονται τα στοιχεία τα οποία πρέπει να συμπληρωθούν στο πρότυπο 1, σχετικά με τις αναφορές στην εν λόγω απόφαση.
            
         
               (4)
            
            
               Η εκτελεστική απόφαση 2014/798/ΕΕ της Επιτροπής (3) τροποποίησε την οδηγία 64/432/ΕΟΚ, καθώς και το πρότυπο 1. Κατά συνέπεια, είναι αναγκαίο να τροποποιηθούν οι αναφορές στο πρότυπο 1 στα άρθρα 2 και 3 της απόφασης 2004/558/ΕΚ.
            
         
               (5)
            
            
               Τα ομόσπονδα κράτη Βρέμης, Αμβούργου, Έσσης, Κάτω Σαξονίας, Βόρειας Ρηνανίας-Βεστφαλίας, Ρηνανίας-Παλατινάτου, Σάαρλαντ και Σλέσβιχ-Χολστάιν της Γερμανίας συγκαταλέγονται σήμερα στο παράρτημα Ι της απόφασης 2004/558/ΕΚ.
            
         
               (6)
            
            
               Η Γερμανία υπέβαλε στην Επιτροπή δικαιολογητικά έγγραφα προκειμένου τα ομόσπονδα κράτη Βρέμης, Έσσης και Κάτω Σαξονίας να θεωρηθούν απαλλαγμένα από τον ιό BHV1 και για τις πρόσθετες εγγυήσεις που πρέπει να ισχύουν γι' αυτά σύμφωνα με το άρθρο 10 της οδηγίας 64/432/ΕΟΚ.
            
         
               (7)
            
            
               Κατόπιν αξιολόγησης των δικαιολογητικών εγγράφων που υπέβαλε η Γερμανία, τα ομόσπονδα κράτη Βρέμης, Έσσης και Κάτω Σαξονίας δεν θα πρέπει να περιλαμβάνονται πλέον στο παράρτημα I της απόφασης 2004/558/ΕΚ, αλλά στο παράρτημα II της εν λόγω απόφασης και η εφαρμογή των πρόσθετων εγγυήσεων, που έχουν θεσπιστεί σύμφωνα με το άρθρο 10 της οδηγίας 64/432/ΕΟΚ, θα πρέπει να επεκταθεί ώστε να καλύψει και τα συγκεκριμένα ομόσπονδα κράτη. Επομένως, τα παραρτήματα I και ΙΙ της απόφασης 2004/558/ΕΚ θα πρέπει να τροποποιηθούν ανάλογα.
            
         
               (8)
            
            
               Επομένως, η απόφαση 2004/558/ΕΚ θα πρέπει να τροποποιηθεί ανάλογα.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2004/558/ΕΚ τροποποιείται ως εξής:
   
               1)
            
            
               Στο άρθρο 2, η παράγραφος 4 αντικαθίσταται από το ακόλουθο κείμενο:
               «4.   Στο σημείο II.3.3. του τμήματος Γ του υγειονομικού πιστοποιητικού που καθορίζεται στο πρότυπο 1 του παραρτήματος ΣΤ της οδηγίας 64/432/ΕΟΚ και το οποίο συνοδεύει τα βοοειδή όπως αναφέρεται στην παράγραφο 1 του παρόντος άρθρου, πρέπει να αναφέρεται το κατάλληλο άρθρο, παράγραφος και στοιχείο της παρούσας απόφασης στα αντίστοιχα πλαίσια του εν λόγω σημείου που πρέπει να συμπληρωθούν.».
            
         
               2)
            
            
               Στο άρθρο 3, η παράγραφος 3 αντικαθίσταται από το ακόλουθο κείμενο:
               «3.   Στο σημείο II.3.3. του τμήματος Γ του υγειονομικού πιστοποιητικού που καθορίζεται στο πρότυπο 1 του παραρτήματος ΣΤ της οδηγίας 64/432/ΕΟΚ και το οποίο συνοδεύει τα βοοειδή όπως αναφέρεται στην παράγραφο 1 του παρόντος άρθρου, πρέπει να αναφέρεται το κατάλληλο άρθρο, παράγραφος και στοιχείο της παρούσας απόφασης στα αντίστοιχα πλαίσια του εν λόγω σημείου που πρέπει να συμπληρωθούν.».
            
         
               3)
            
            
               Τα παραρτήματα I και ΙΙ αντικαθίστανται από το κείμενο του παραρτήματος της παρούσας απόφασης.
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 4 Δεκεμβρίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ 121 της 29.7.1964, σ. 1977.
   
      (2)  Απόφαση 2004/558/ΕΚ της Επιτροπής, της 15ης Ιουλίου 2004, για την εφαρμογή της οδηγίας 64/432/ΕΟΚ του Συμβουλίου σχετικά με πρόσθετες εγγυήσεις για το ενδοκοινοτικό εμπόριο βοοειδών όσον αφορά τη λοιμώδη ρινοτραχειίτιδα των βοοειδών και την έγκριση προγραμμάτων εκρίζωσης που υπέβαλαν ορισμένα κράτη μέλη (ΕΕ L 249 της 23.7.2004, σ. 20).
   
      (3)  Εκτελεστική απόφαση 2014/798/EΕ της Επιτροπής, της 13ης Νοεμβρίου 2014, για την τροποποίηση του παραρτήματος ΣΤ της οδηγίας 64/432/ΕΟΚ του Συμβουλίου όσον αφορά τη μορφή των υποδειγμάτων υγειονομικών πιστοποιητικών για το ενδοενωσιακό εμπόριο βοοειδών και χοιροειδών και τις συμπληρωματικές υγειονομικές απαιτήσεις όσον αφορά την Trichinella για το ενδοενωσιακό εμπόριο κατοικίδιων χοιροειδών (ΕΕ L 330 της 15.11.2014, σ. 50).
   
      ΠΑΡΑΡΤΗΜΑ
      «
            ΠΑΡΑΡΤΗΜΑ I
            
                        Κράτη μέλη
                     
                     
                        Περιφέρειες κρατών μελών για τις οποίες ισχύουν πρόσθετες εγγυήσεις για τη λοιμώδη ρινοτραχειίτιδα των βοοειδών σύμφωνα με το άρθρο 9 της οδηγίας 64/432/ΕΟΚ
                     
                  
                        Βέλγιο
                     
                     
                        Όλες οι περιφέρειες
                     
                  
                        Τσεχική Δημοκρατία
                     
                     
                        Όλες οι περιφέρειες
                     
                  
                        Γερμανία
                     
                     
                        Τα ομόσπονδα κράτη:
                        
                                     
                                 
                                 
                                    Αμβούργο
                                 
                              
                                     
                                 
                                 
                                    Βόρεια Ρηνανία-Βεστφαλία
                                 
                              
                                     
                                 
                                 
                                    Ρηνανία-Παλατινάτο
                                 
                              
                                     
                                 
                                 
                                    Σάαρλαντ
                                 
                              
                                     
                                 
                                 
                                    Σλέσβιχ-Χολστάιν
                                 
                              
                  
                        Ιταλία
                     
                     
                        Περιφέρεια Friuli-Venezia Giulia
                        Αυτόνομη επαρχία Trento
                     
                  
         
            ΠΑΡΑΡΤΗΜΑ II
            
                        Κράτη μέλη
                     
                     
                        Περιφέρειες κρατών μελών για τις οποίες ισχύουν πρόσθετες εγγυήσεις για τη λοιμώδη ρινοτραχειίτιδα των βοοειδών σύμφωνα με το άρθρο 10 της οδηγίας 64/432/ΕΟΚ
                     
                  
                        Δανία
                     
                     
                        Όλες οι περιφέρειες
                     
                  
                        Γερμανία
                     
                     
                        Τα ομόσπονδα κράτη:
                        
                                     
                                 
                                 
                                    Βάδη-Βιρτεμβέργη
                                 
                              
                                     
                                 
                                 
                                    Βαυαρία
                                 
                              
                                     
                                 
                                 
                                    Βερολίνο
                                 
                              
                                     
                                 
                                 
                                    Βραδεμβούργο
                                 
                              
                                     
                                 
                                 
                                    Βρέμη
                                 
                              
                                     
                                 
                                 
                                    Έσση
                                 
                              
                                     
                                 
                                 
                                    Κάτω Σαξονία
                                 
                              
                                     
                                 
                                 
                                    Μεκλεμβούργο-Δυτική Πομερανία
                                 
                              
                                     
                                 
                                 
                                    Σαξονία
                                 
                              
                                     
                                 
                                 
                                    Σαξονία-Άνχαλτ
                                 
                              
                                     
                                 
                                 
                                    Θουριγγία
                                 
                              
                  
                        Ιταλία
                     
                     
                        Περιφέρεια Valle d'Aosta
                        Αυτόνομη επαρχία Bolzano
                     
                  
                        Αυστρία
                     
                     
                        Όλες οι περιφέρειες
                     
                  
                        Φινλανδία
                     
                     
                        Όλες οι περιφέρειες
                     
                  
                        Σουηδία
                     
                     
                        Όλες οι περιφέρειες
                     
                  »